CELEX: 32015D0975
Language: hu
Date: 2015-06-19 00:00:00
Title: A Bizottság (EU) 2015/975 végrehajtási határozata (2015. június 19.) az HIDALGO'S GROUP által Spanyolországba importált ütvefúró gép forgalomba hozatalának megtiltására a 2006/42/EK európai parlamenti és tanácsi irányelvvel összhangban Spanyolország által hozott intézkedésről (az értesítés a C(2015) 4086. számú dokumentummal történt) (EGT-vonatkozású szöveg)

23.6.2015   
            
            
               HU
            
            
               Az Európai Unió Hivatalos Lapja
            
            
               L 157/96
            
         A BIZOTTSÁG (EU) 2015/975 VÉGREHAJTÁSI HATÁROZATA
   (2015. június 19.)
   az HIDALGO'S GROUP által Spanyolországba importált ütvefúró gép forgalomba hozatalának megtiltására a 2006/42/EK európai parlamenti és tanácsi irányelvvel összhangban Spanyolország által hozott intézkedésről
   
      
         (az értesítés a C(2015) 4086. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésére,
   mivel:
   
               (1)
            
            
               Spanyolország arról tájékoztatta a Bizottságot, hogy az HIDALGO'S GROUP (Spanyolország) által Spanyolországba importált Dayron/70000 ütvefúró forgalomba hozatalának megtiltását célzó intézkedéseket vezetett be.
            
         
               (2)
            
            
               Az ütvefúró a 2006/42/EK irányelvnek megfelelően CE-jelölést viselt.
            
         
               (3)
            
            
               Spanyolország azzal indokolta intézkedését, hogy a szóban forgó ütvefúró nem felel meg a 2006/42/EK irányelv I. mellékletének 1.3.2. (Törésveszély működés közben), 1.7.3. (A gép jelölése) és 1.7.4.2. (A használati utasítás tartalma) pontjaiban foglalt alapvető egészségvédelmi és biztonsági követelményeknek, ugyanis nem felelt meg az ellenállási teszten, amelynek során eltörött a kerete, ez pedig a sérülés és a mozgó részekhez való hozzáférhetőség kockázatával jár.
            
         
               (4)
            
            
               Spanyolország tájékoztatta a forgalmazót és importőrt a hiányosságokról. Az importőr önként megtette a nem megfelelő termékek piacról történő kivonásához szükséges intézkedéseket.
            
         
               (5)
            
            
               A rendelkezésre álló dokumentáció, valamint az érintett felek által tett észrevételek és intézkedések megerősítik, hogy a Dayron/70000 ütvefúró gép nem felel meg a 2006/42/EK irányelvben meghatározott alapvető egészségvédelmi és biztonsági követelményeknek. Ezért helyénvaló a Spanyolország által hozott intézkedést indokoltnak tekinteni,
            
         ELFOGADTA EZT A HATÁROZATOT:
   1. cikk
   Az HIDALGO'S GROUP (Spanyolország) által Spanyolországba importált Dayron/70000 ütvefúró gép forgalomba hozatalának megtiltására Spanyolország által hozott intézkedés indokolt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. június 19-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 157., 2006.6.9., 24. o.